31. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2403 της 17/27 Δεκ. 1996 (ΦΕΚ  Α΄ 277) (Άρθρ. 1 του Νόμ. 1266/82) Επιτόκια χρηματοδότησης των πιστωτικών ιδρυμάτων από την Τράπεζα της Ελλάδος.  Αφού έλαβε υπόψη: α)Τις διατάξεις του άρθρ. 1 του Νόμ. 1266/82 "όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις".  β)Την ΠΔ/ΤΕ 2185/24.3.93 και ειδικότερα τα Κεφ. Ι παρ. 3 και Κεφ. ΙΙΙ παρ. 1, γ)την ΠΔ/ΤΕ 2214/15.6.93, όπως ισχύει (τελευταία σχετική ΠΔ/ΤΕ 2386/19.4.96), δ)τη σκοπιμότητα προσαρμογής των επιτοκίων των μηχανισμών χρηματοδότησης των Τραπεζών από την Τράπεζα της Ελλάδος προς τα επιτόκια παρέμβασης στη διατραπεζική αγορά, αποφάσισε να τροποποιήσει την ΠΔ/ΤΕ 2214/15.6.93, όπως ισχύει, και να καθορίσει απο 18 Δεκ. 1996 τα επιτόκια των λογαριασμών που προβλέπονται στο Κεφ. Ι, παρ. 3 Κεφ. ΙΙΙ παρ. 1 της ΠΔ/ΤΕ 2185/24.3.93, ως εξής: 1.Αναπροεξόφλησης γραμματίων και συναλλαγματικών: 16,5% το χρόνο. 2.Χρεωστικών υπολοίπων στους τρεχούμενους λογαριασμούς καταθέσεων των πιστωτικών ιδρυμάτων στην Τράπεζα της Ελλάδος: 25% το χρόνο. Απο τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. 